**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

Nr. \_\_\_\_\_ din \_\_\_\_\_\_\_\_ 2023

**REFERAT DE APROBARE**

**la proiectul de hotărâre privind aprobarea deplasării unei delegaţii a municipiului Câmpulung Moldovenesc la Karmiel-Israel, în perioada 30 iulie - 05 august 2023, în vederea participării la Festivalul de Dans din Karmiel**

 Municipiul Câmpulung Moldovenesc este înfrățit cu orașul Karmiel prin HCL nr. 44/26.04.2018 și, prin semnarea acordului de colaborare, cele două primării sunt de acord să dezvolte schimburi de experiență în domenii precum: învățământ și educație, cultură, turism, economie, sănătate, administrație publică locală, protecția mediului, etc.

 În urma evenimentului ,,Zilele Culturii Evreiești”, eveniment ce a avut loc în municipiul nostru, în perioada 22-25 iunie, la care am avut ca și oaspeții o delegație din Karmiel, primarul orașului înfrățit, domnul Moshe Koninsky, a adresat la rândul său o invitație municipalității noastre, de a participa la cea de-a XXXVI-a ediție a Festivalului Internațional de Dans, care va avea loc în perioada 01-03 august 2023 în Karmiel.

 Cheltuielile suportate de către municipiul Câmpulung Moldovenesc cu această deplasare au la bază H.G. nr.518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare și sunt în sumă de 24000 lei, respectiv:

- cheltuieli de transport, cazare și asigurare de călătorie

- cheltuieli de protocol

 Înfrățirea cu această localitate din Israel oferă ambelor comunități posibilitatea de a învăța, lucra și stabili proiecte culturale, educaționale, sociale și de mediu comune.

 Cu aceste precizări, inițiez prezentul proiect de hotărâre pe care îl supun spre dezbatere și aprobare Consiliului local.

 **PRIMAR,**

 **Negură Mihăiță**